b'\n_START_ARTICLE_\nVerdenscupen i skihopping 2014/15\n_START_SECTION_\nRegelendringer\n_START_PARAGRAPH_\nForan denne sesongen vedtok FIS noen endringer i konkurransereglementet. I skiflyging ville kun hoppere som tok poeng i verdenscupen f\xc3\xa5 delta. Skiflygingsrenn fikk et nytt konkurranseformat. I kvalifiseringen ble de ti forh\xc3\xa5ndskvalifiserte, samt de 30 beste av de som ikke er forh\xc3\xa5ndskvalifisert, g\xc3\xa5 videre til f\xc3\xb8rste omgang slik som tidligere. Men i f\xc3\xb8rste omgang ble de 40 hopperne delt inn i fire grupper der de seks beste i hver gruppe gikk videre til finaleomgangen. Dermed ble det 24 hoppere i finaleomgangen, mot 30 tidligere. Poengsummen i kvalifiseringsomgangen, der ogs\xc3\xa5 de forh\xc3\xa5ndskvalifiserte deltar, avgj\xc3\xb8r startrekkef\xc3\xb8lgen i f\xc3\xb8rste omgang. Sammenlagt poengsum i rennet utgj\xc3\xb8res av poengene fra kvalifiseringen, f\xc3\xb8rste og andre omgang. Dersom finaleomgangen m\xc3\xa5 avlyses, blir den sammenlagte poengsummen fra kvalifiseringen og f\xc3\xb8rste omgang tellende._NEWLINE_Denne regelendringen gjelder kun for skiflygingsrenn og ikke for andre hopprenn. Dette reglementet for skiflyging som er vist over ble ikke brukt i denne sesongen._NEWLINE_I kvinnenes verdenscuprenn var det denne sesongen 40 hoppere i f\xc3\xb8rste omgang, mot opptil 50 tidligere.'